CELEX: 62020TN0537
Language: da
Date: 2020-08-18 00:00:00
Title: Sag T-537/20: Sag anlagt den 18. august 2020 — Republikken Litauen mod Kommissionen

26.10.2020   
            
            
               DA
            
            
               Den Europæiske Unions Tidende
            
            
               C 359/11
            
         
      Sag anlagt den 18. august 2020 — Republikken Litauen mod Kommissionen
      (Sag T-537/20)
      (2020/C 359/15)
      Processprog: litauisk
      
         Parter
      
      
         Sagsøger: Republikken Litauen (ved R. Dzikovič og K. Dieninio, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse (1) annulleres, for så vidt som den er rettet til Republikken Litauen og vedrører foranstaltningen »førtidspensionering« (foranstaltning 113).
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har Republikken Litauen fremsat et enkelt anbringende. Den har gjort gældende, at Kommissionen i forbindelse med vedtagelsen af den anfægtede afgørelse, hvorved den pålagde Litauen en finansiel korrektion på 2 186 447,97 EUR med henvisning til en svaghed i hovedkontroller, tilsidesatte artikel 52, stk. 2, i forordning (EU) nr. 1306/2013 (2), artikel 34, stk. 6 og artikel 35, stk. 1, i forordning (EU) nr. 908/2014 (3) samt proportionalitetsprincippet og samarbejdsforpligtelsen.
      I forbindelse med fastlæggelsen af omfanget af den manglende overholdelse, overtrædelsens art og det finansielle tab, som Unionen er blevet pådraget, anvendte Kommissionen en fast korrektion, selv om de litauiske myndigheder foretog efterfølgende kontroller på grundlag af kriterier, som var blevet forbedret med udgangspunkt i Den Europæiske Unions Rets dom i sag T-508/15, Republikken Litauen mod Kommissionen, idet resultaterne medførte et nøjagtigt estimat af det faktiske tab for EU-fonde, og omfanget af den manglende overholdelse var så lille, at Kommissionen sagtens kunne afbryde sin undersøgelse.
      
         (1)  Kommissionens gennemførelsesafgørelse (EU) 2020/859 af 16.6.2020 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2020, L 195, s. 59).
      
         (2)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013, L 347, s. 549).
      
         (3)  Kommissionens gennemførelsesforordning (EU) nr. 908/2014 af 6.8.2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT 2014, L 255, s. 59).